EkBass/fiwiki-20250220-pages-articles huggingface dataset:
Gabriele Bianchi

Gabriele Bianchi (27. elokuuta 1901 Verona – 8. lokakuuta 1974 Mirano) oli italialainen säveltäjä, kapellimestari ja musiikin opettaja. Bianchi osallistui vuoden 1948 Lontoon olympialaisiin, joissa hän voitti pronssimitalin musiikissa teoksellaan "Inno Olimpionico". ==Lähteet== Luokka:Vuonna 1901 syntyneet Luokka:Vuonna 1974 kuolleet Luokka:Italialaiset säveltäjät Luokka:Italialaiset olympiamitalistit Luokka:Italialaiset opettajat
M-27 (1934)

M-27 oli Neuvostoliiton laivaston M-luokan sukellusvene. == Valmistus == Alus tilattiin Sverdlovskista Uralmašilta, missä köli laskettiin 14. kesäkuuta 1933. Alus laskettiin vesille 23. heinäkuuta 1934 ja otettiin palvelukseen 31. joulukuuta.Polmar & Noot 1991 s. 255-257 == Palvelus == Alus siirrettiin 1934 Tyynenmeren laivastoon, mistä se palautettiin myöhemmin Mustanmeren laivastoon. ==Lähteet== * * * ===Viitteet=== Luokka:M-luokan sukellusveneet (Neuvostoliitto) Luokka:Neuvostoliittolaiset toisen maailmansodan sukellusveneet
M-28 (1934)

M-28 oli Neuvostoliiton laivaston M-luokan sukellusvene. == Valmistus == Alus tilattiin Sverdlovskista Uralmašilta, missä köli laskettiin 12. heinäkuuta 1933. Alus laskettiin vesille 21. kesäkuuta 1934 ja otettiin palvelukseen 16. heinäkuuta 1935.Polmar & Noot 1991 s. 255-257 == Palvelus == Alus siirrettiin joulukuussa 1934 Tyynenmeren laivastoon, mistä se palautettiin myöhemmin Mustanmeren laivastoon. ==Lähteet== * * * ===Viitteet=== Luokka:M-luokan sukellusveneet (Neuvostoliitto) Luokka:Neuvostoliittolaiset toisen maailmansodan sukellusveneet
M-51 (1933)

M-51 oli Neuvostoliiton laivaston M-luokan sukellusvene. == Valmistus == Alus tilattiin Sverdlovskista Uralmašilta, missä köli laskettiin 17. marraskuuta 1932. Alus laskettiin vesille 8. syyskuuta 1933 ja otettiin palvelukseen 9. syyskuuta 1934.Polmar & Noot 1991 s. 255-257 == Palvelus == Alus siirrettiin elokuussa 1932 Tyynenmeren laivastoon, missä se upposi 23. syyskuuta 1943 Ochamchiran edustalla onnettomuudessa. Hylky nostettiin 1. lokakuuta, minkä jälkeen alus palautettiin Mustallemerelle vielä samana vuonna. ==Lähteet== * * * ===Viitteet=== Luokka:M-luokan sukellusveneet (Neuvostoliitto) Luokka:Neuvostoliittolaiset toisen maailmansodan sukellusveneet
M-52 (1934)

M-52 oli Neuvostoliiton laivaston M-luokan sukellusvene. == Valmistus == Alus tilattiin Sverdlovskista Uralmašilta, missä köli laskettiin 17. marraskuuta 1932. Alus laskettiin vesille 18. tammikuuta 1934 ja otettiin palvelukseen 9. syyskuuta.Polmar & Noot 1991 s. 255-257 == Palvelus == Alus siirrettiin elokuussa 1932 Tyynenmeren laivastoon, mistä se palautettiin 1943 Mustallemerelle. ==Lähteet== * * * ===Viitteet=== Luokka:M-luokan sukellusveneet (Neuvostoliitto) Luokka:Neuvostoliittolaiset toisen maailmansodan sukellusveneet
Pääjärven reunamuodostuma

Pääjärven reunamuodostuma on Venäjän puolella sijaitseva reunamuodostuma, joka kerrostui Fennoskandian jäätikön Kuusamon–Vienanmeren virtauskielekkeen eteen noin 11 000 vuotta sitten. == Maantietoa == Pääjärven reunamuodostuma sijaitsee Suomen rajan suuntaisena kaarena, jonka alkaa Uhtuan (Kalevala) luoteispuolelta, kulkee Ohdanjärven itäpuolelta, Pääjärven kylän läheltä, pujahtaa Pääjärven ja Tuoppajärven välistä, ja kiertää Pääjärven pohjoispuolelle. Reunamuodostuma on melko tarkkaan kartoitettu ja se on noin 130 kilometrin pituinen. Reunamuodostuma sijaitsee Karjalan harvaan asutulla alueella, mutta sen lähellä sijaitsee Pääjärven taajama. == Muodostumisteoria == Pääjärven reunamuodostuma on kerrostunut lännestä itään päin virranneen Kuusamon–Vienanmeren virtauskielekkeen eteen. Reunamuodostuman ajoitus on edelleen kiistelyn kohteena, sillä aiemmat ajoitukset ovat jo vanhoja ja sisältävät jonkin verran epätarkkuutta. Niiden mukaan muodostumalla on ikää 11 800–11 600 vuotta. Uudet ajoitukset ovat epäsuoria. Reunamuodostuman itäpuolelta on radiohiiliajoitus Tuoppajärvestä, jonka mukaan mannerjäätikkö oli poistunut sen päältä 9 500 vuotta sitten. Noin 10 kilometrin päästä muodostumaa on saatu toinen ajoitus 10 800 vuotta sitten. Kun huomioidaan jäätikön reunan perääntymisvauhti Kalevalan reunamuodostuman kohdalla, on päädytty ajoitukseen 10 900 vuotta sitten. Jos lisäksi huomioidaan, että Pääjärven muodostuma sijaitsee 80 kilometriä luoteeseen Kalevalan muodostumasta, voidaan ajoitukseen lisästä noin 100 vuotta. Pääjärvelle on tämän mukaisesti esitetty ajoituksena 11 000 vuotta sitten. Aikaisemmat radiohiiliajoitukset liittävät reunamuodostuman Toisen Salpausselän muodostumisaikaan, ja jälkimmäiset ajoitukset liittävät sen Sisä-Suomen reunamuodostuman aikaan. == Lähteitä == Luokka:Venäjän reunamuodostumat
MCM/70

MCM/70 oli Microcomputer Computer Machinesin (MCM) mikrotietokone, joka oli ensimmäisiä mikrotietokoneita sekä ensimmäisiä kannettavia tietokoneita. MCM- yhtiön perustaja ja yksi tietokoneen kehittäjistä oli kanadalainen Mers Kutt. Tietokone suunniteltiin vuosien 1972 ja 1973 välillä ja on luultavasti varhaisin nimenomaan henkilökohtaiseen käyttöön suunniteltu mikrotietokone. Virallinen ilmoitus MCM/70-tietokoneesta julkaistiin 25. syyskuuta 1973 Torontossa ja toimitukset alkoivat loppuvuodesta 1974. Varhaisempaa prototyyppiä oli esitelty toukokuussa 1973. Tietokone suunniteltiin APL- ohjelmointiin. Tietokoneessa oli QWERTY-näppäimistö. Tietokoneessa oli yksi tai kaksi digitaalista nauha-asemaa yhdessä yksikössä, jossa oli myös punainen plasmanäyttö ja näppäimistö. Tietokoneessa oli Intel 8008 -mikroprosessori, kaksi kilotavua RAM-muistia (laajennettavissa kahdeksaan) ja 14 kilotavua ROM- muistia. Koska muistin kokonaismäärä oli suurempi kuin mitä suoritin pystyi suoraan osoittamaan, ROM-muisti jaettiin ydinosaan ja joukkoon muistipankkeja, joiden välillä pystyi vaihtamaan. ROM-muisti sisälsi APL-tulkin, sekä EASY- ja AVS-nimiset ohjelmistot. MCM-tietokoneita julkaistiin eri malleja. MCM/70 julkaistiin vuonna 1973 ja sen seuraaja MCM/700 julkaistiin vuonna 1975. MCM/800 julkaistiin vuonna 1976 ja se käytti AMD 2900 bit-slice -prosessoria. MCM/900 julkaistiin vuonna 1978. MCM/70 oli ensimmäinen mikrotietokone, jonka mukana tuli käyttöjärjestelmä. AVS-käyttöjärjestelmä hallitsi tallennustilaa käyttäjälle läpinäkyvästi ja toimi rajapintana APL:n ja laitteiston välillä. Tietokoneen ohjelmisto ja laitteisto oli tiukasti suunniteltu yhteen ja laitteen myynti pysyi pienenä, jolloin myös kustannukset olivat korkeita. Vuonna 1985 MCM-yhtiö lopetti toimintansa. == Lähteet == == Aiheesta muualla == * The Micro Computer Machines MCM/70, the Canadian Holy Grail of Computing History == Kirjallisuutta == * Luokka:Mikrotietokoneet Luokka:Vuoden 1974 tietokoneet Luokka:Kannettavat tietokoneet
Kaivopuiston lentonäytös 2017

Kaivopuiston ilmailunäytös 2017 oli Suomen ilmailumuseon 9.6.2017 järjestämä lentonäytös Helsingin Kaivopuistossa. Näytöksessä oli 17 esitystä. Se oli osa Suomen itsenäisyyden 100-vuotisjuhlia. ==Ohjelma== Ilmailunäytöksen ohjelma oli seuraava: Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Kaivopuiston ilmailunäytös 2017 Aloitus Kone/ryhmä Lentäjä Taustayhteisö 1\. 16:00 Varjoliitoesitys 2\. 16:20 Arctic Eagles 3\. 16:50 H215 Super Puma ja Dornier Do 228 Rajavartiolaitos 4\. 17:10 NHIndustries NH90 5\. 17:20 VL Viima 6\. 17:40 Arctic Eagles 7\. 18:00 Douglas DC-3 OH-LCH Airveteran 8\. 18:10 ATR 72 Nordic Regional Airlines 9\. 18:20 Airbus A350 Finnair 10\. 18:40 Boeing F/A-18E/F Super Hornet 11\. 18:55 A Hawk T1A, Red Arrows Squadron Leader David Montenegro et al. Yhdistyneen kuningaskunnan ilmavoimat 12\. 19:25 Eurofighter Typhoon FGR.4 Flight Lieutenant Ryan Lawton Yhdistyneen kuningaskunnan ilmavoimat 13\. 19:40 Fouga Magister 14\. 20:00 Saab 35 Draken 15\. 20:10 Saab JAS 39 Gripen 16\. 20:30 F/A-18 Hornet Tapio Yli-Nisula Ilmavoimat 17\. 20:40 BAE Systems Hawk, Midnight Hawks Ilmavoimat ==Galleria== Kuva:RAF Red Arrows at Kaivari 2017 Air Show.jpg|RAF Red Arrows Kaivopuiston lentonäytöksessä 2017. Kuva:Red Arrows performing at Kaivari 2017 Air Show.jpg|Red Arrows Kaivopuiston lentonäytöksessä 2017. Kuva:Red Arrows performing at Kaivari 2017 Air Show in 2017.jpg|Red Arrows Kaivopuiston lentonäytöksessä 2017. Kuva:Red Arrows performing Heart in 2017 Kaivari 8.jpg|Red Arrows muodostaa sydämen Kaivopuiston lentonäytöksessä 2017. Kuva:A pair of Fouga C.M.170 Magisters at Kaivari 2017 air show.jpg|Kaksi Fouga C.M.170 Magisteria Kaivopuiston lentonäytöksessä 2017. Kuva:Two Super Hornets at Kaivari 2017 Air Show.jpg|Kaksi Super Hornetia Kaivopuiston lentonäytöksessä 2017. Kuva:Finnish Air Force FA-18C Hornet performing at Kaivari 2017 Air Show.jpg|Suomen ilmavoimien FA-18C Hornet Kaivopuiston lentonäytöksessä 2017. ==Katso myös== *Kaivopuiston lentonäytös 2021 ==Lähteet== Luokka:Kaivopuisto Luokka:Ilmailunäyttelyt Luokka:Lentokoneet Luokka:Helsingin tapahtumat
Scelbi-8H

Scelbi-8H oli ensimmäinen mikroprosessoriin perustuva rakennussarjana myytävä mikrotietokone, joka ilmestyi myyntiin maaliskuussa 1974. Tietokone perustui Intel 8008 -suorittimeen ja siinä oli minimissään yksi kilotavu RAM-muistia. == Lähteet == Luokka:Mikrotietokoneet Luokka:Vuoden 1974 tietokoneet
Manuel Rojas

Manuel Rojas (1896 Buenos Aires, Argentiina – 1973 Santiago de Chile, Chile) oli chileläinen kirjailija. Argentiinassa syntynyt Rojas muutti 16-vuotiaana Chileen ja teki sekalaisia töitä. Hän alkoi kirjoittaa liityttyään teatteriseurueeseen. Hänen parhaat romaaninsa perustuvat omaelämäkerrallisiin aineksiin. ==Suomennetut teokset== * Varkaan poika (Hijo de ladrón), suom. Maija Westerlund, Karisto 1959 * Ruusumies, novelli, suom. Sulamit Reenpää, Parnasso vsk. 45 (1995): 4, s. 377–382 ==Lähteet== ==Aiheesta muualla== Luokka:Chileläiset kirjailijat Luokka:Vuonna 1896 syntyneet Luokka:Vuonna 1973 kuolleet
Bagré

Bagré on maalaiskunta ja sen keskuskylä Centre-Estin alueen Boulgoun provinssissa Burkina Fasossa. Se sijaitsee Nakambén eli Valkoisen-Voltan varrella 45 kilometriä Tenkodogosta kaakkoon. Kunnassa on 37 800 asukasta (vuonna 2019, väestönlaskenta). Bagréssa sijaitsee 1990-luvun alussa rakennettu säännöstelypato, joka muodostaa enimmillään 255 neliökilometrin laajuisen tekojärven. Sen keskisyvyys on seitsemän metriä ja vesimäärä 1 700 miljoonaa kuutiometriä. Pato turvaa vesimäärältään voimakkaasti vaihtelevan Valkoisen-Voltan jatkuvan virtauksen alajuoksulla, mutta sen ylivirtaus on aiheuttanut myös tulvia. Bagrén pato mahdollistaa enimmillään 30 000 hehtaarin laajuisen alueen keinokastelun, josta 9 000 hehtaaria sijaitsee tekojärven rannalla ja loput padon alapuolella. Keinokastelualuetta hallinnoi valtionyhtiö Maîtrise d’ouvrage de Bagré. Siellä viljellään riisiä, joka antaa kaksi satoa vuodessa. Tekojärvellä harjoitetaan kalastusta ja kalanviljelyä. Padossa olevan vesivoimalaitoksen kapasiteetti on 16 megawattia ja vuosituotanto 65 gigawattituntia. Tekojärven hiekkarannoilla on joitakin matkailupalveluja. ==Lähteet== Luokka:Burkina Fason maantiede
Rojas

Rojas on espanjankielinen sukunimi muun muassa seuraavilla henkilöillä: * Alvaro Efrén Rincón Rojas (s. 1933), kolumbialainen roomalaiskatolinen piispa * Agustín de Rojas Villandrando, (1547–1611), espanjalainen näytelmäkirjailija ja näyttelijä * Benjamín Rojas, argentiinalainen näyttelijä, laulaja ja malli * Fernando de Rojas (k. 1541), espanjalainen kirjailija * Francisco de Rojas Zorrilla (1607–1648), espanjalainen näytelmäkirjailija ja hovirunoilija * Gonzalo Rojas (1917–1921), chileläinen runoilija * Gustavo Rojas Pinilla (1900–1975), kolumbialainen kenraali * Jorge Rojas (s. 1977), venezuelalainen jalkapalloilija * José Francisco Ulloa Rojas (s. 1940), costaricalainen roomalaiskatolinen piispa * José Joaquín Rojas (s. 1985), espanjalainen maantiepyöräilijä * José Léon Rojas Chaparro (1917–1982), venezuelalainen roomalaiskatolinen piispa * José Rojas (s. 1983), chileläinen jalkapalloilija * José Rojas Rojas (s. 1956), filippiiniläinen piispa * Luis Rojas Mena (1917–2009), meksikolainen roomalaiskatolinen piispa * Maisa Rojas (s. 1972), chileläinen ilmastotutkija, poliitikko ja ministeri * Manuel Rojas (1896–1973), chileläinen kirjailija * María José Rojas (s. 1987), chileläinen jalkapalloilija * Octavio Antonio Beras Rojas (1906–1990), dominikaanilainen roomalaiskatolinen arkkipiispa * Orlando Rojas, biotekniikan professori * Roberto Rojas (s. 1957), chileläinen jalkapallomaalivahti * Samuel Moreno Rojas (1960–2023), kolumbialainen poliitikko, Bogotán pormestari 2007-2011 * Sandra Rojas (s. 1973), meksikolainen ratameloja * Víctor Manuel Pérez Rojas (1940–2019), venezuelalainen roomalaiskatolinen piispa * Yulimar Rojas (s. 1995), venezuelalainen yleisurheilija. ==Kuvitteelliset henkilöt== * Angel Rojas, fiktiivinen poliisipäällikkö The Batman -animaatiosarjassa
Mads Bidstrup

Mads Bidstrup (s. 25. helmikuuta 2001 Køge) on tanskalainen jalkapalloilija, pelipaikaltaan keskikenttäpelaaja. Hän edustaa Itävallan Bundesliigassa pelaavaa Red Bull Salzburgia. Bidstrup siirtyi FC Kööpenhaminan junioreista saksalaisseura RB Leipzigiin tammikuussa 2018. Leipzigissakin hän pelasi juniorijoukkueissa. Elokuussa 2020 hän siirtyi englantilaisseura Brentfordiin. Huhti-toukokuussa 2021 hän pelasi neljä Englannin mestaruussarjan ottelua, joista yhden avauskokoonpanossa. Hän tuli vaihdosta kentälle myös kahden voitokkaan nousukarsintaottelun viime hetkillä. Bidstrup pelasi ensimmäisen kerran Valioliigassa 13. elokuuta 2021 Arsenalia vastaan; hän tuli Brentfordin maalein 2–0 voittamassa ottelussa vaihdosta kentälle 80. minuutilla. Hän pelasi kauden aikana kaikkiaan neljä valioliigaottelua, joissa kaikissa hän tuli vaihdosta kentälle ottelun loppupuolella. Avauskokoonpanoon hän pääsi vain cupotteluissa. Bidstrup siirtyi tammikuussa 2022 lainalle kotimaansa FC Nordsjællandiin, jossa hän pelasi 1,5 kauden aikana 43 superliigaottelua. Heinäkuussa 2023 hän siirtyi itävaltalaisseura Red Bull Salzburgiin. Hän pelasi kaudella 2023–2024 Bundesliigassa 25 ottelua ja teki niissä kaksi maalia, maaliskuussa peräkkäisissä otteluissa Hartbergia ja Sturm Grazia vastaan. Mestarien liigassa hän pelasi kuusi ottelua, kaikki avauskokoonpanossa. Bidstrup on pelannut Tanskan alle 16-, alle 17-, alle 18-, alle 19- ja alle 21-vuotiaiden maajoukkueissa. == Lähteet == Luokka:Tanskalaiset jalkapalloilijat Luokka:Vuonna 2001 syntyneet Luokka:Elävät henkilöt
Gunnar Zilliacus

Gunnar Zilliacus (19. elokuuta 1908 Helsinki – 25. lokakuuta 1994 Malta) oli suomalainen yritysjohtaja ja vuorineuvos.Biografia-sampo: Gunnar Zilliacus Viitattu 23.8.2021. Zilliacuksen vanhemmat olivat liikemies Arvid Ivar Zilliacus ja Ida Wilhelmina Hinnerichsen ja puolisot 1930–1946 Brita Julia Tallqvist ja vuodesta 1947 Gurli Lindholm. Tultuaan ylioppilaaksi Zilliacus meni 1929 töihin Nobel-Standard yhtiöön (vuodesta 1952 Oy Esso Ab). Sota- aikana hän oli pääesikunnan sotatalousosaston poltto- ja voiteluainejaoston toimistopäällikkö, mutta palveli myös rintamalla. Sotilasarvoltaan hän oli reservin majuri (1975). Sotien jälkeen Zilliacus oli kansanhuoltoministeriön palveluksessa vuoteen 1948 ja samaan aikaan Tervaöljy-yhtiön toimitusjohtaja 1946–1948. Palattuaan takaisin Nobel-Standardiin hän toimi useissa päällikkötehtävissä, Esson toimitusjohtaja hänestä tuli 1956 ja hallituksen jäsen jo vuotta aiemmin. Esson hallituksen puheenjohtaja Zilliacus oli 1966–1971 ja yhtiön toimitusjohtaja vuoteen 1970 asti. Zilliacuksella oli useita teollisuuden ja liike-elämän luottamustehtäviä ja hänet tunnettiin myös korkea-arvoisena vapaamuurarina. Vuorineuvoksen arvon hän sai 1966.Ihmiset. Kuolleita. Vuorineuvos Gunnar Zilliacus. Helsingin Sanomat, 5.11.1994. (Tilaajille) Viitattu 23.8.2021. Animaattori ja lastenkirjailija Camilla Mickwitz oli Gunnar Zilliacuksen tytär. ==Lähteet== Luokka:Suomalaiset upseerit Luokka:Suomalaiset virkamiehet Luokka:Suomalaiset yritysjohtajat Luokka:Vuorineuvokset Luokka:Suomalaiset vapaamuurarit Luokka:Vuonna 1908 syntyneet Luokka:Vuonna 1994 kuolleet
Rakennamme sinut

Rakennamme sinut on Philip K. Dickin kirjoittama tieteisromaani. Teos julkaistiin alun perin englanniksi vuonna 1972. Romaanissa soittimia valmistava tehdas vaihtaa alaa heikon myynnin vuoksi ja alkaa tehdä historiallisia henkilöitä muistuttavia androideja. == Lähteet == Luokka:Philip K. Dickin teokset Luokka:Yhdysvaltalaiset tieteisromaanit Luokka:Vuoden 1972 kirjat
Kalevi Mykkänen

Vilho Kalevi Mykkänen (12. tammikuuta 1914 Kuopio – 10. maaliskuuta 1951) oli suomalainen elokuvanäyttelijä, joka esiintyi muun muassa elokuvissa Elinan surma (1938) ja Isoviha (1939). Kalevi Mykkäsen puoliso oli Salme Saara Sylvia Vesanto. Mykkänen osallistui reservin vänrikkinä talvisotaan ja jatkosotaan. == Lähteet == Luokka:Suomalaiset elokuvanäyttelijät Luokka:Suomalaiset toisen maailmansodan sotilaat Luokka:Vuonna 1914 syntyneet Luokka:Vuonna 1951 kuolleet
Lauri Pöyhönen

Lauri Helge Johannes Pöyhönen (24. joulukuuta 1922 Terijoki – 13. lokakuuta 1989) oli suomalainen juristi ja yritysjohtaja. Pöyhönen kirjoitti ylioppilaaksi vuonna 1941 ja suoritti ylemmän oikeustutkinnon Helsingin yliopistossa 1947. Varatuomarin arvon hän sai 1950. Pöyhönen työskenteli Suomen Puunjalostusteollisuuden Työnantajaliiton asiamiehenä 1951–1955, Rauma- Repolan Rauman tehtaiden lakimiehenä, osastopäällikkönä ja apulaisjohtajana 1955–1970, Yhtyneiden Paperitehtaiden varatoimitusjohtajana 1970–1976 sekä Ovakon toimitusjohtajana 1978–1983. Pöyhönen oli muun muassa Rauman kaupunginvaltuuston jäsen 1961–1964 ja Suomen Työnantajain Keskusliiton varapuheenjohtaja 1968–1970. Eläkkeelle jäätyään hän toimi vielä Suomen Palloliiton puheenjohtajana vuosina 1983–1987. Lauri Pöyhösen isä oli eversi Yrjö Pöyhönen ja äiti Pietarissa syntynyt Lydia Osetskaja (s. 1900). == Kirjallisuutta == * == Lähteet == Luokka:Suomalaiset juristit Luokka:Suomalaiset yritysjohtajat Luokka:Suomalaiset jalkapallovaikuttajat Luokka:Rauman kaupunginvaltuutetut Luokka:Vuonna 1922 syntyneet Luokka:Vuonna 1989 kuolleet
K-luokka (sukellusvene, Neuvostoliitto)

K-luokka oli Neuvostoliiton laivaston 12 sukellusveneen muodostama alusluokka. == Suunnittelu == Alun perin suunnitelman nimenä oli projekti KE-9, johon sisältyi kevyen kellukekoneen kuljetusmahdollisuus. Tätä ei kuitenkaan toteutettu. M. A. Rudnitskin suunnittelemat alukset olivat suurikokoisia suorituskykyisiä pitkän toimintamatkan omaavia aluksia. Neuvostoliiton laivasto oli siten luokitellut alukset risteilijöiksi ().Polmar & Noot 1991 s. 264-265 == Alukset == K-luokka XIV-sarjaGardiner 1995 s. 338 nimi rakentaja kölinlasku vesillelasku palvelus kohtalo K-1 Martin telakka, Leningrad 27. joulukuuta 1936 29. huhtikuuta 1938 16. joulukuuta 1939 kadonnut lokakuussa 1943 K-2 Martin telakka, Leningrad 27. joulukuuta 1936 29. huhtikuuta 1938 16. joulukuuta 1939 kadonnut elo-syyskuu 1942 K-3 Martin telakka, Leningrad 27. joulukuuta 1936 31. heinäkuuta 1938 27. marraskuuta 1940 upotettu 21. maaliskuuta 1943 K-21 Ordžikidzen telakka, Leningrad 10. joulukuuta 1937 14. elokuuta 1939 30. marraskuuta 1940 upotettu 21. maaliskuuta 1943 K-22 Ordžikidzen telakka, Leningrad 5. tammikuuta 1938 4. marraskuuta 1938 15. heinäkuuta 1940 upotettu 6. helmikuuta 1942 K-23 Ordžikidzen telakka, Leningrad 5. helmikuuta 1938 28. huhtikuuta 1939 25. syyskuuta 1940 kadonnut 12. toukokuuta 1942 K-24 Ordžikidzen telakka, Leningrad 1940 1947 K-51 Ordžikidzen telakka, Leningrad 26. helmikuuta 1938 30. heinäkuuta 1939 17. marraskuuta 1943 nimetty lokakuussa 1949 B-5:ksi ajanut matalikolle 1970-luvulla ja poistettu alusluettelosta K-52 Ordžikidzen telakka, Leningrad 26. helmikuuta 1938 3. heinäkuuta 1939 11. lokakuuta 1942 nimetty lokakuussa 1949 B-6:ksi K-53 Ordžikidzen telakka, Leningrad 30. toukokuuta 1938 2. syyskuuta 1939 31. heinäkuuta 1943 nimetty lokakuussa 1949 B-7:ksi poistettu alusluettelosta K-54 Martin telakka, Leningrad heinäkuu 1938 maaliskuus 1941 ei K-55 Martin telakka, Leningrad 29. huhtikuuta 1937 7. helmikuuta 1941 25. joulukuuta 1944 nimetty lokakuussa 1949 B-8:ksi poistettu alusluettelosta K-56 Martin telakka, Leningrad 17. lokakuuta 1937 29. joulukuuta 1940 29. marraskuuta 1942 nimetty lokakuussa 1949 B-56:ksi poistettu alusluettelosta K-57 Martin telakka, Leningrad 1947 poistettu alusluettelosta K-58 Leningrad 1947 nimetty lokakuussa 1949 B-58:ksi poistettu alusluettelosta K-60 Leningrad 1947 nimetty lokakuussa 1949 B-60:ksi poistettu alusluettelosta K-77 Leningrad 1947 poistettu alusluettelosta K-78 Leningrad 1947 poistettu alusluettelosta ==Lähteet== * * === Viitteet === *
Entoto

Entoto on vuori Etiopian pääkaupunki Addis Abeban pohjoislaidalla. Aikanaan se oli Menelik II:n valtakeskus ennen pääkaupungin siirtämistä nykyisen Addis Abeban keskustaan. Osa vuoresta on nykyisin luonnonpuistoa. ==Maantiede== Entoto sijaitsee Etiopian pääkaupunki Addis Abeban pohjoisreunalla. Vuori on yksi kaupungin korkeimmista kohdista. Vuorenharjanne nousee yli 3 100 metrin korkeuteen merenpinnasta. Vuori on peruskalliota. Sen rinteet pohjoisesta ovat jyrkkiä ja maaperättömiä. Etelässä rinteet ovat loivempia ja niiden päällä on maaperää. Vuoren koillisrinteet ovat osa luonnonpuistoa. Alueen kasvillisuus käsittää metsikköä, pensaikkoja, niittyjä ja viljelymaata. Metsiköiden tyypillisin luonnollinen laji on afrikankataja. Muita harvempia lajeja ovat esimerkiksi kosso ja oliivi. Nykyisin suurin osa vuoresta on kuitenkin muutettu eukalyptusviljelmiksi. Pienempiä kasvilajeja on runsaasti. Vuorella tavataan joitakin Etiopian kotoperäisiä lintulajeja, kuten etiopiantikkanen ja etiopiankissatimali. Alueella on myös useita petolintuja, joiden lajeja ovat esimerkiksi partakorppikotka, suomukorppikotka, vuorihiirihaukka, sirokotka ja ruostelintuhaukka. ==Historia== Nykyisen Entoton paikalla oli jonkinlainen valtakeskus jo ennen 1500-lukua. Tiettävästi paikalla oli keisari Lebna Dengelin asuinpaikka. Paikkakunta kuitenkin tuhoutui Ahmad ibn Ibrahim al- Ghazin johtamien muslimien sotaretkillä. 1800-luvun loppupuoliskolla Lebna Dengelin päivien loistoa jäljitellyt Menelik II päätti siirtää oman valtakeskuksensa Entotoon. Menelik II uskoi myös profetiaan, jonka mukaan Lebna Dengelin jälkeläinen jälleenrakennuttaisi Entoton jonakin päivänä. Menelik II rakennutti itselleen palatsin ja naituaan vuonna 1883 Taytu Betulin myös Marialle (Maryam) pyhitetyn kirkon. Vuonna 1885 rakennettiin vielä toinen arkkienkeli Raguelille pyhitetty kirkko. Entoton valinta valtakeskukseksi osoittautui kuitenkin ongelmalliseksi. Paikka oli valittu etenkin sen puolustamisen kannalta, mutta rauhan ajan hallinnolliseksi keskukseksi siitä ei ollut. Paikka oli sitä paitsi kylmä ja tuulinen, eikä luonnollisia juomavedenlähteitä ollut. Polttopuun loppuessa alueelta Menelik II päätti viimein siirtää pääkaupunkinsa vuorenrinnettä alas nykyisen Addis Abeban keskustaan. Hän palasi tosin vuorelle vielä vuonna 1899, kun hänet kruunattiin Etiopian keisariksi Marian kirkolla. Menelikin kuoltua 1913 leskikuningatar Taytu muutti taloon kirkon vieressä. Tiedosto:ET Addis asv2018-01 img16 Entoto.jpg|Marian kirkko. Tiedosto:ET Addis asv2018-01 img23 Entoto.jpg|Entoton palatsi. Tiedosto:Addis Abeba-Entoto bell house built by Empress Titu-1887 G.C (1).jpg|Keisarinna Taytun kellotorni. ==Lähteet== Luokka:Addis Abeba Luokka:Etiopian vuoret
Thomas Stevenson

Thomas Stevenson (22. heinäkuuta 1818 – 8. toukokuuta 1887) oli skotlantilainen insinööri ja meteorologi. Isänsä Robert Stevensonin (1772–1850) tavoin hän suunnitteli ja rakennutti majakoita. Hänen tunnetuimpiin töihin lukeutuu muun muassa Muckle Fluggan ja Auskerryn saariin rakennetut majakat, sekä hänen vuonna 1864 suunnittelema säähavaintolaite.Thomas C.E. Stevenson: New Description of Box for Holding Thermometers, s. 122. Journal of Scottish Meteorological Society (vol. 1), kesäkuu 1864.Heikki Nevanlinna: Ilmatieteiden vaiheita ja vaikuttajia Suomessa , Suomen Tiedeseura 2021. Stevenson toimi Skotlannin kuninkaallisen taideyhdistyksen presidenttinä (1859–60), Edinburghin kuninkaallisen yhdistyksen presidenttinä (1884–86) ja oli Skotlannin ilmatieteen yhdistyksen perustaja.Charles D. Waterston & A. Macmillan Shearer: Former Fellows of the Royal Society of Edinburgh 1783-2002: Biographical Index (vol II). Royal Society of Edinburgh, Edinburgh, 2006. ISBN 978-0-902198-84-5. Stevensonilla oli kolme veljeä, joista kaksi, David ja Alan, jatkoivat isänsä ammattia Thomasin tavoin, kuten myös veljenpoika David Alan Stevenson.Former Fellows of The Royal Society of Edinburgh 1783 – 2002 Sen sijaan Thomasin oma poika Robert Louis Stevenson tuotti suvulleen valtavan pettymyksen ryhtymällä kirjailijaksi. ==Lähteet== Luokka:Skotlantilaiset henkilöt Luokka:Brittiläiset insinöörit Luokka:Brittiläiset meteorologit Luokka:Vuonna 1818 syntyneet Luokka:Vuonna 1887 kuolleet
Marcus Wallenberg (1899–1982)

Marcus Wallenberg (5. lokakuuta 1899 Tukholma – 13. syyskuuta 1982 Tukholma) oli ruotsalainen yritysjohtaja, joka sai suomalaisen vuorineuvoksen arvon.Biografia-sampo: Marcus Wallenberg Viitattu 23.8.2021. Wallenbergin vanhemmat olivat samanniminen pankkiiri Marcus Wallenberg ja Amalia Hagdahl ja puolisot 1924–1935 Dorothy (Doie) Helen MacKay (Hambro) ja vuodesta 1936 vapaaherratar Marianne (Jana) de Geer af Leufsta. Peter Wallenberg oli Marcus Wallenbergin poika ensimmäisestä avioliitosta. Wallenberg valmistui Tukholman kauppakorkeakoulusta 1920 ja harjoitteli sitten ulkomailla pankkialaa. Ruotsiin hän palasi 1925, toimien suvun omistaman pankin ja liikeyritysten johdossa. Wallenberg oli myös muun muassa perustamassa lentoyhtiö SAS:ää. Wallenbergien Stockholms Enskilda Bank -pankin toimitusjohtaja hänestä tuli 1940-luvun puolivälissä ja pankin fuusioiduttua Skandinaviska Bankenin kanssa 1971 uuden Skandinaviska Enskilda Bankenin johtokunnan puheenjohtaja. Hän toimi lisäksi useissa Wallenbergien yrityksissä ja talouselämän järjestöissä sekä perusti omaa ja vaimonsa nimeä kantavan säätiön ja rahastoja. Hän sai useita huomionosoituksia, mukaan lukien Urho Kekkosen myöntämän vuorineuvoksen arvon 1973. Wallenbergin arvonimi oli poikkeus, koska hän ei ollut Suomen kansalainen. Nuoruudessaan myös tenniksen pelaajana tunnettu Wallenberg oli ensimmäinen ruotsalainen, joka pelasi Wimbledonin centre court -kentällä.Kuolleita. Marcus Wallenberg teki Ruotsin taloushistoriaa. Helsingin Sanomat, 15.9.1982, s. 20. ==Lähteet== Luokka:Ruotsalaiset yritysjohtajat Luokka:Vuorineuvokset Luokka:Vuonna 1899 syntyneet Luokka:Vuonna 1982 kuolleet
Claes Wahlberg

Claes Erik Göransson Wahlberg (21. marraskuuta 1917 Helsinki – 26. kesäkuuta 1999 Helsinki) oli suomalainen yritysjohtaja ja vuorineuvos.Biografia-sampo: Claes Wahlberg Viitattu 23.8.2021. Wahlbergin vanhemmat olivat mainospäällikkö Göran Bertil Johansson Wahlberg ja Emma Renata Huber ja puolisot Birgit Baltzar ja vuodesta 1972 Seija Marjatta Rinne. Wahlberg tuli ylioppilaaksi Helsingissä 1938 ja valmistui insinööriksi 1946. Hän oli AGA:n palveluksessa ensin Suomessa ja sitten Ruotsissa ja Argentiinassa, palaten Suomeen 1955. Pääosan työurastaan Wahlberg teki kuitenkin Huberissa, jonka perustajien sukuun hänen äitinsä kuului. Yrityksen toimitusjohtaja hänestä tuli 1961 vanhemman veljensä jälkeen. Wahlberg kehitti ja laajensi yhtiön toimintaa merkittävästi, ansioistaan hän sai vuorineuvoksen arvon 1969. Claes ”Kasse” Wahlberg johti Huber-yhtiötä aina vuoden 1979 alkuun asti.Vuorineuvos Claes Wahlberg. Insinööri kehitti Huberista monialayhtiön.Helsingin Sanomat, 10.7.1999. (Tilaajille) Viitattu 23.8.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1917 syntyneet Luokka:Vuonna 1999 kuolleet
Täpläariomma

Täpläariomma (Ariomma regulus) on ariommiin kuuluva kalalaji. Sitä tavataan Atlantin länsiosista. ==Koko ja ulkonäkö== Täpläariomma voi kasvaa suurimmillaan 23-25 cm pitkäksi ja tyypillinen pituus on noin 18 cm. Ruumiinrakenteeltaan laji on soikea, tylppäkuonoinen ja litteähkö. Täpläariomman silmät ovat suuret. Kalalla on kaksi selkäevää, joista etumainen on piikikäs. Pyrstöevä on voimakkaasti haarautunut ja ohuessa pyrstönvarressa on kaksi kölievää. Väriltään täpläariomma on harmaa tai ruskehtavanharmaa mustin pilkuin. Nuorilla kaloilla pilkut muodostavat pystyraitoja. ==Levinneisyys ja elintavat== Täpläariomma elää New Jerseystä Meksikoon, Puerto Ricon ja Neitsytsaarten ympäristössä ja Panamasta Guyanaan. Lajia tavataan alle 500 metrin syvyydestä läheltä muta- tai hiekkapohjaa. Nuoret yksilöt liikkuvat lähempänä pintaa usein meduusojen tai hylkytavaran seassa. Täpläariomman ravintoa ovat äyriäiset kuten katkaravut. Kalan kutuaika on myöhäistalvi ja alkukevät. Täpläariomma on hyvä ruokakala. ==Lähteet== Luokka:Voikalamaiset
Aviation and Railway Accident Investigation Board

Aviation and Railway Accident Investigation Board (ARAIB; ) on Etelä-Korean valtion virasto, jonka tehtävänä on tutkia maan alueella tapahtuvat lento- ja raideliikenteen onnettomuudet ja ehkäistä tulevia onnettomuuksia. Se muodostettiin 10. heinäkuuta 2006, kun maassa aiemmin toimineet Korea Aviation Accident Investigation Board ja Railway Accident Investigation Board yhdistettiin. ARAIB:n tutkintalautakunnassa on 12 jäsentä, joista kuusi on erikoistunut lentoliikenteeseen ja kuusi raideliikenteeseen. ARAIB:n päämaja sijaitsee Sejong Government Complex -rakennuksessa Sejongissa. Lisäksi sillä on sivutoimipiste Soulissa ja mustien laatikoiden sekä romun analysointiin erikoistunut laboratorio Gimpon kansainvälisellä lentoasemalla. == Lähteet == == Aiheesta muualla == * Aviation and Railway Accident Investigation Boardin kotisivut Luokka:Etelä-Korean liikenne Luokka:Onnettomuustutkintaviranomaiset
Jules Roy

Jules Roy (1907 Rovigo Algeria – 2000 Vézelay, Vézelay, Yonne, RanskaRoy, Jules, Bibliothèque nationale de France, päivitetty 14.11.2013, viitattu 23.8.2021 ) oli ranskalainen kirjailija. Sotilaskoulutuksen saanut Roy oli toisessa maailmansodassa Britannian ilmavoimien lentäjä. Kokemuksistaan hän on kirjoittanut teoksessa Ciel et terre (1943). Sodan päätyttyä hän palveli Ranskan ilmavoimien tiedotuksen päällikkönä vuoteen 1953. Häntä on verrattu kirjoittajana Saint-Éxuperyyn. ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1907 syntyneet Luokka:Vuonna 2000 kuolleet
Kollaboraattori

Kollaboraattori eli yhteistoimintamies on henkilö, joka on yhteistyössä vihollisen tai miehittäjän kanssa. Erityisesti sanalla viitataan yhteistoiminnan harjoittajiin toisen maailmansodan aikana saksalaisten kanssa. Kollaboraattoreita oli esimerkiksi miehitetyssä Ranskassa, jossa nimitys syntyi vuonna 1940 tarkoittamaan yhteistoimintaa vihollisen kanssa. ==Katso myös== * Maanpetos * Nukkehallitus * Vakoilu * Vichyn Ranska * Vidkun Quisling ==Lähteet== Luokka:Kansainvälinen politiikka Luokka:Politiikan käsitteet
Laulujen seutu

Laulujen seutu on suomalaisen laulaja Esa Kaartamon postuumi sooloalbumi, joka julkaistiin 27. elokuuta 2021. Kaartamo äänitti albumin kappaleet vuonna 2011 kesämökillään Särkisalossa yhden iltapäivän aikana, yhdellä otolla per kappale. Albumin on tuottanut Tomi Pietilä, ja se on tehty valmiiksi yhteistyössä muusikon perikunnan kanssa. Kappaleen Siipeni sain singleversiolle Pietilä kutsui mukaan Kaartamon kanssa yhteistyötä tehneitä muusikoita. Mukana ovat taustalauluissa Kim Lönnholm ja Janne Rajala, koskettimissa Tuomas Kesälä, kitarassa Jarmo Nikku, rummuissa ja perkussioissa Anssi Nykänen ja bassossa Janne Rajala. Digitaalisella albumiversiolla ja vinyylillä kappaleesta on Kaartamon yksinään äänittämä versio. == Kappaleet == # # # # # # # # # # # == Lähteet == Luokka:Vuoden 2021 albumit Luokka:Esa Kaartamon albumit
Jensen Hughes

Jensen Hughes on yhdysvaltalainen maailmanlaajuisesti toimiva turvallisuussuunnitteluun erikoistunut konsultti- ja insinööripalveluita tarjoava yritys. Yrityksellä on yli 90 toimistoa eri puolilla maailmaa. Nykyinen Jensen Hughes muodostui vuonna 2014, kun kaksi perinteikästä paloturvallisuusalan yritystä, Hughes Associates ja Rolf Jensen & Associates (RJA), fuusioituvat. Yritys on historiansa aikana hankkinut ja integroinut itseensä yli 30 yksityistä suunnittelu- ja konsulttialan yritystä, joista vanhimmat on perustettu jo vuonna 1939. === Jensen Hughes Suomessa === Jensen Hughes laajeni Suomeen 2020 ostamalla paloturvallisuussuunnittelutoimisto L2 Paloturvallisuus Oy:n. L2 Paloturvallisuus siirtyi Jensen Hughes -brändin alle joulukuussa 2021. Yritys toimii koko maassa. == Lähteet == Luokka:Yhdysvaltalaiset yritykset
Pohtiolammi

Pohtiolammi (myös PohtiolampiGoogle Maps, PohtionjärviPeruskartta 1961, Pohtionlampi) on reilun sata metriä pitkä lampi Kangasalla. Se sijaitsee Vesijärvestä ja Längelmäveteen laskevan Vääksynjoen lounaispuolella.Karttapaikka == Pohtiolammen sääksikeskus == Pohtiolammen rannalla sijaitsee Pohtiolammen sääksikeskus. Keskus rakennettiin vuosina 2000-2006 EU-rahoituksella, avustuksilla ja talkootyönä. Alueella on lintutorneja ja piilokojuja lintujen tarkkailua ja kuvaamista varten.Pohtiolammen sääksikeskus; Saaksisaatio.fi == Alueen historiaa == Toukokuussa 1604 paikalla ollut Sarsansalmi kuivui pieneksi Vääksynjoeksi, koska Längelmävesi alkoi laskea tulvien takia Kostianvirran kautta ja sen pinta laski voimakkaasti. Pohtiolammen viereen Vääksynjoen rannalle perustettiin kalanviljelylaitos vuonna 1964. Laitos oli Saarioisen omistuksessa vuoteen 1990 asti. Pohtiolammen virkistysalue, jossa on voinut kalastaa altaasta kirjolohta, avattiin 1966.Tampereen seudun ylivoimaisesti varmin kirjolohipaikka täyttää 50 vuotta; Tamperelainen.fi 15.7.2016 == Katso myös == * Sääksisäätiö == Lähteet == Luokka:Kangasalan järvet
Malta Air

Malta Air on maltalainen halpalentoyhtiö. Se on Ryanairin ja Maltan valtion yhteisyritys. Malta Airin kotipaikka on Pietà. == Historia == Ryanair tiedotti kesäkuussa 2019 perustavansa yhdessä Maltan valtion kanssa Maltalle uuden tytäryhtiön nimeltä Malta Air. Uudelle yhtiölle siirrettiin Ryanairin 61 reittiä Maltalle ja Maltalta. Lisäksi Maltaa tukikohtanaan käyttäneet Boeing 737-800 -koneet siirrettiin Maltan rekisteriin. Ryanair ilmoitti myös perustavansa uuden huoltokeskuksen Maltalle. Kesäkuun 2019 loppuun mennessä Malta Airille siirrettyihin koneisiin alkoi tulla pieniä ”Operated by Malta Air” -tarroja, mutta muuten koneet pysyivät Ryanairin väreissä. Syyskuuhun 2019 mennessä Malta Airin brändäys alkoi näkyä myös esimerkiksi koneiden turvaohjeissa. Toisin kuin emoyhtiöltä siirretyt koneet, Malta Airille uutena toimitetut Boeing 737 MAX 200 -koneet maalattiin yhtiön omiin väreihin. Niistä ensimmäinen tuli yhtiön käyttöön heinäkuussa 2021. == Laivasto == Malta Airin laivasto maaliskuussa 2023. Malta Airin laivasto Lentokone Toiminnassa Tilaukset Matkustajat Huomautukset Boeing 737-800 125 – 189 Operoivat Ryanairin lentoja. Boeing 737 MAX 200 33 – 197 Operoivat Ryanairin lentoja. Yhteensä 158 – == Lähteet == Luokka:Ryanair Luokka:Maltalaiset lentoyhtiöt Luokka:Halpalentoyhtiöt
Uni johon herään

Uni johon herään on laulaja-lauluntekijä Yonan kahdeksas studioalbumi, joka julkaistiin 23. maaliskuuta 2021. == Kappaleet == # # # # # # # # # # == Arvostelut == * Desibeli.net: Desibeli.net: Levyarvio Viitattu 23.8.2020. * Kulttuuritoimitus: Levyarvio Viitattu 23.8.2020. * Soundi: Soundi: Levyarvio Viitattu 23.8.2020. == Lähteet == Luokka:Yonan albumit Luokka:Vuoden 2021 albumit
Ryanair UK

Ryanair UK on brittiläinen halpalentoyhtiö ja Ryanairin tytäryhtiö. Se aloitti lentotoiminnan maaliskuussa 2019. Sen kotipaikka on Enterprise House Stanstedin lentoasemalla. == Historia == Ryanair UK perustettiin 30. toukokuuta 1985 nimellä Dawndell Limited. Nimi muuttui muotoon Ryan Air UK Limited 27. kesäkuuta 1995, ja nykyinen kirjoitusasu tuli käyttöön 1. marraskuuta 1995. Ryanair tiedotti tammikuussa 2018 aikovansa hakea Ryanair UK:lle lentotoimilupaa, joka sallisi Ryanair UK:n lentää Ryanairin Yhdistyneen kuningaskunnan sisäiset lennot, mikäli brexit toteutuisi sopimuksettomana. Ensimmäinen Boeing 737-800 -kone siirrettiin emoyhtiön laivastosta Ryanair UK:lle joulukuussa 2018. Yhtiö sai lentotoimiluvan tammikuussa 2019 ja aloitti lentotoiminnan saman vuoden maaliskuussa. == Laivasto == Ryanair UK:n laivasto maaliskuussa 2023. Ryanair UK:n laivasto Lentokone Toiminnassa Tilaukset Matkustajat Huomautukset Boeing 737-800 13 – 189 Yhteensä 13 – == Lähteet == Luokka:Ryanair Luokka:Brittiläiset lentoyhtiöt
Erik Volmari

Erik Allan Volmari (18. elokuuta 1926 Viipuri – 2017 Helsinki) oli suomalainen yritysjohtaja ja vuorineuvos.Biografia-sampo: Erik Volmari Viitattu 23.8.2021. Volmarin vanhemmat olivat konemestari Juhana Volmari ja Karin Adele Blomqvist ja puoliso vuodesta 1949 Anja Marjatta Valpas. Helsingissä 1947 ylioppilaaksi tullut Volmari valmistui diplomi-insinööriksi 1952. Hän työskenteli valmistuttuaan Valtion Rikkihappo- ja Superfosfaattitehtaat -yhtiössä, Ahlström-, Oulu- ja Kajaani-yhtiöissä, Ja-Ro-yhtiön varatoimitusjohtajana ja toimitusjohtajana 1967–1977 sekä Wilh. Schauman -yhtiössä varatoimitusjohtajana ja aluejohtajana 1977–1979. Tämän jälkeen Volmarista tuli Kemi-yhtiön toimitusjohtaja. Tehtävästä Volmari jäi eläkkeelle, kun yhtiö 1989 fuusioitiin Metsä-Botniaan. Vuorineuvoksen arvonimen hän sai samana vuonna.Vuorineuvos tunsi itsensä tarpeettomaksi.Helsingin Sanomat, 18.8.2001. (Tilaajille) Viitattu 23.8.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1926 syntyneet Luokka:Vuonna 2017 kuolleet
Naivi

__NOTOC__ Naivi on laulaja-lauluntekijä Yonan viides studioalbumi, joka julkaistiin 17. huhtikuuta 2015. == Kappaleet == # # # # # # # # # # == Arvostelut == * Helsingin Sanomat: Helsingin Sanomat: Levyarvio Viitattu 23.8.2020. * Keskisuomalainen: 4/5Keskisuomalainen: Levyarvio Viitattu 23.8.2020. * Rumba: 8/10 Rumba: Levyarvio Viitattu 23.8.2020. * Soundi: Soundi: Levyarvio Viitattu 23.8.2020. == Lähteet == Luokka:Yonan albumit Luokka:Vuoden 2015 albumit
Töpinää tassuihin!

Töpinää tassuihin! () on amerikkalainen-kanadalainen lastenohjelma, jonka ensiesitys oli vuonna 2021. == Ääninäyttelijät == * Michela Luci - Tag Barker * Callum Shoniker - Scooch Pooch * Katie Griffin - Ma Barker * Martin Roach - Paw Barker * Tajja Isen - Cheddar Biscuit ja Beefsteak * Lyon Smith - Spike Barker ja Gilber Barker **James Cartmell äänittää Gilberiä sarjakuvan brittiläisessä versiossa * Judy Marshank - Grandma Marge Barker ja Wagnes * Patrick McKenna - Grandpaw Mort Barker, Gerald, Muttfield ja Manhole Dog * Linda Ballantyne - Lady Lydia, Sgt Pooch ja Mayor Sniffington * Joshua Graham - Sam Whippet * Deven Mack - Fetcher * David Berni - Frank * Anand Rajaram - Beans, Flip Chasely, Onlooker Dog, Bowser ja Chili * Stacey Kay - Kelly Korgi * John Stocker - Leo Howlstead * Paul Buckley, Reno Selmser ja Zoe D'Andrea - The Barkapellas * Deann DeGruijter - Sandra Paws * Ava Preston - Wind Swiftly * Hattie Kragten - Little Dog == Jaksot == === Kausi 1 === # Welcome to Pawston / Ruff Day on the Job # Dark Park Bark Lark / The Fast and the Curious # Old Dog, New Tricks / Snoozie-Hullabaloozie # Show Dog, Show / Keys to Victory # Pupcakes / Stink or Swim # A Ball for All # Ding Dong Day / Grand Sam # Clucky Day / Take Me Out to the Fetch Game # Dog the Right Thing === Kausi 2 === # Snow Dog, Snow # All Paws on Deck / Bonestand and Deliver # Catch Me If You Sam / Toy Driver # Frank and Beans with Chili / Little Hound on the Prairie # Chaser and Chewer / Recipe for Adventure # Raiders of the Lost Bark / Slow Dog Slow # Board Silly / Sing for the Fences # Fast Frank's Fixit / Tail-kwondo # Happy Birthday Pawston == Lähteet == == Aiheesta muualla == * Luokka:2020-luvun yhdysvaltalaiset animaatiosarjat Luokka:Kanadalaiset televisiosarjat Luokka:Lastenohjelmat Luokka:Netflix-alkuperäissarjat
Jano (albumi)

__NOTOC__ Jano on laulaja-lauluntekijä Yonan kuudes studioalbumi, joka julkaistiin 19. elokuuta 2016. == Kappaleet == # # # # # # # # # # == Arvostelut == * Soundi: Soundi: Levyarvio Viitattu 23.8.2020. == Lähteet == Luokka:Yonan albumit Luokka:Vuoden 2016 albumit
Tanhupallon oma ohjelma

Tanhupallon oma ohjelma oli syksyllä 2021 MTV3-kanavalla esitetty suomalainen viihdeohjelma, jossa Kiti Kokkosen Putous-ohjelman yhdeksännen tuotantokauden voittanut Tanhupallo-sketsihahmo käsitteli ajankohtaisia asioita. Jokaisessa jaksossa osioina olivat muun muassa uutiset ja terapianurkkaus julkisuuden vieraiden kanssa. == Jaksot == Jakso Nimi Ensiesitys Vieraat Katsojaluvut 1 Luovuus 11. syyskuuta 2021 Vesa-Matti Loiri 707 000 2 Kasvatus 18. syyskuuta 2021 Pia Penttala 525 000 3 Luonto 25. syyskuuta 2021 Kimmo Ohtonen 510 000 4 Vaikuttaminen 2. lokakuuta 2021 Cristal Snow 421 000 5 Toivo 9. lokakuuta 2021 Maaret Kallio & Teemu Laajasalo 412 000 6 Hyvinvointi 16. lokakuuta 2021 Satu Silvo 487 000 7 Kosmos 23. lokakuuta 2021 Kari Enqvist 525 000 8 Uteliaisuus 30. lokakuuta 2021 Paula Noronen 487 000 9 Liikunta 6. marraskuuta 2021 Niklas Hagman 425 000 10 Riitely 13. marraskuuta 2021 Annika Saarikko 450 000 == Lähteet == Luokka:2020-luvun televisiosarjat Luokka:Putous
Jakob Frey

Jakob Frey (1824 Aargau, Sveitsi – 1873 Aargau, Sveitsi) oli sveitsiläinen kirjailija. Hän työskenteli toimittajana Aaraussa ja Bernissä sekä lyhyen aikaa sihteerinä Aargaun kantoninparlamentissa. Hänen kertomuksensa kuuluvat Sveitsin klassiseen kirjallisuuteen.Frey 1. Jakob, Nordisk familjebok Uggleupplagan. 8. palsta 1372 Nordisk familjeboks förlags aktiebolag, Stockholm 1908 ==Teokset== * Zwischen Jura und Alpen (1858–1862) * Schweizerbilder (1864) * Neue Schweizerbilder (1877) ===Suomennetut teokset=== * Apu hädässä. Sveitsiläinen seikkailukertomus. Helsinki: Otava, 1914 Sarja: Mailta ja meriltä N:o 29 Verkossa ==Lähteet== ==Aiheesta muualla== Luokka:Sveitsiläiset kirjailijat Luokka:Vuonna 1824 syntyneet Luokka:Vuonna 1873 kuolleet
Feigefossen

Feigefossen on vesiputous Norjassa, Lusterin kunnassa, Skjoldenin kylän alueella Sognin ja Fjordanen läänissä. Skjoldenista on 16:n kilometrin ajomatka Feigefossenin pysäköintialueelle. Pysäköintialueelta lähtee polku Feigefossenille. Putouksen korkeus on 218 metriä ja se on Norjan toiseksi korkein sääntelemätön vesiputous Vettisfossenin jälkeen. Feigefossenin vesi tulee Hurrunganen vuoriston sulamisvedestä. ==Lähteet== Luokka:Norjan vesiputoukset Luokka:Luster
Matti Luukkainen

Matti Veikko Luukkainen (18. maaliskuuta 1937 Ruskeala – 18. toukokuuta 2021 Espoo) oli saksalaisen kirjallisuuden ja kulttuurin tuntija, joka toimi Turun yliopiston saksan kielen professorina 1997–2001. Luukkainen syntyi maanviljelijäperheeseen Laatokan Karjalassa, josta sota-ajan evakontie vei Sääminkiin. Luukkainen kirjoitti ylioppilaaksi 1956 Joensuun lyseosta ja lähti opiskelemaan germaanista ja pohjoismaista filologiaa sekä Rooman kirjallisuutta Helsingin yliopistoon. Hän valmistui filosofian kandidaatiksi 1961 tärkeimpänä opettajanaan germaanisen filologian professori Emil Öhmann. Työuransa Luukkainen aloitti 1962 assistenttina Jyväskylän yliopistossa germaanisen filologian professori Erik Erämetsän oppiaineessa. Vuosina 1969–1975 Luukkainen toimi Helsingissä Töölön yhteiskoulun saksan kielen vanhempana lehtorina hankkien käytännön kokemusta koulujen kieltenopetuksesta. Hän oli myöhemmin yksi 1990- ja 2000-luvulla monena painoksena ilmestyneen Viel Erfolg! -nimisen saksan kieliopin kirjoittajista. Helsingin yliopiston lehtorina hän työskenteli 1975–1991. Luukkainen väitteli filosofian tohtoriksi 1982 Turun yliopistossa aiheenaan tuhat vuotta vanha saksan kieli. Väitöskirja oli nimeltään Untersuchungen zur morphematischen Transferenz im Frühdeutschen dargestellt an den Tegernseer Vergilglossen. Ein Beitrag zur Transferenzlexikologie. Seuraavana vuonna hänestä tuli Helsingin yliopiston dosentti. Tampereen yliopiston apulaisprofessorina Luukkainen työskenteli 1991–1997 ja Turun yliopiston saksan kielen professorina hän toimi 1997–2001. ==Lähteet== Luokka:Turun yliopiston professorit Luokka:Suomalaiset professorit Luokka:Vuonna 1937 syntyneet Luokka:Vuonna 2021 kuolleet
Ismail Sabri Yaakob

Ismail Sabri Yaakob (s. 18. tammikuuta 1960) on malesialainen poliitikko ja asianajaja. Hänet valittiin Malesian pääministeriksi elokuussa 2021. Sitä ennen hän oli toiminut useissa ministerin tehtävissä, ja parlamentissa hän on istunut vuodesta 2004. Ismail Sabri Yaakob syntyi vuonna 1960 ja opiskeli oikeustiedettä Malayan yliopistossa. Asianajajana hän aloitti vuonna 1985. Politiikkaan hän meni mukaan Malesian valtapuolueessa Yhtyneiden malaijien kansallisjärjestössä (UMNO), jonka riveistä hänet vuonna 2004 valittiin parlamenttiin. Ismail Sabrin poliittinen ura on edennyt 2000-luvulla vauhdikkaasti, sillä vuonna 2008 hänet jo valittiin Abdullah Ahmad Badawin hallituksen nuorisu- ja urheiluministeriksi. Seuraavana vuonna Ismail Sabrista tuli Najib Razakin hallituksen sisäkaupan, yhteistyön ja konsumerismin ministeri. Vuosina 2013–2015 hän oli maatalouden ja maatalousteollisuuden ministerinä ja 2015–2018 alue- ja maaseutukehityksen ministerinä. Malesiaa yli 60 vuotta hallinnut UMNO hävisi korruptiosyytösten takia vuoden 2018 parlamenttivaalit. Maa on ollut sen jälkeen poliittisesti epävakaa. Mahathir Mohamadin historiallinen vaalivoitto kaatui kuitenkin uuden hallituksen sisäisiin ristiriitoihin. Sen jälkeen Muhyiddin Yassin kokosi uuden hallituksen, johon myös UMNO otettiin mukaan. Ismail Sabrin poliittinen vaikutusvalta kasvoi Muhyiddinin hallituksessa, sillä puolustusministerinä hän piti muun muassa päivittäisiä tiedotustilaisuuksia koronapandemian vastaisesta taistelusta. Muhyiddinin hallituksen viimeisinä päivinä Ismail Sabrista tuli varapääministeri. Muhyiddinin hallitus joutui eroamaan, kun se menetti 15 UMNO:n jäsenen tuen parlamentissa ja näin enemmistöosuuden. Ainakin näennäisesti epäluottamuslauseen taustalla oli epäonnistunut koronapolitiikka. Kuningas Abdullah al-Haj nimitti Ismail Sabrin pääministeriksi 20. elokuuta, ja seuraavana päivänä tämä vannoi virkavalansa. Parlamentin äänestyksessä Ismail Sabri oli saanut 114 tukijaa 222 edustajasta. == Lähteet == == Aiheesta muualla == Luokka:Malesian pääministerit Luokka:Asianajajat Luokka:Vuonna 1960 syntyneet Luokka:Elävät henkilöt
Robert Roždestvenski

Robert Roždestvenski (1932 Kosiha, Altai, Neuvostoliitto – 1994Roždestvenskij, Robert Ivanovič, Bibliothèque nationale de France, päivitetty 10.3.2020, viitattu 23.8.2021 ) oli venäläinen runoilija. Kun vanhemmat joutuivat sotaan, Roždestvenski päätyi lastenkotiin. Hän opiskeli Petroskoin yliopistossa ja Gorkin kirjallisuusinstituutissa. Hänen runonsa ovat pateettisia ja julistavia. Runoelman Rekviem hän on omistanut sodassa kaatuneille neuvostoliittolaisille. ==Suomennettuja runoja== ;Antologioissa * Idän ja lännen runot: valikoima Neuvostoliiton ja Amerikan uutta runoa, suom. ja toim. Markku Lahtela ja Anselm Hollo, Helsinki: Weilin + Göös 1963 * Uuden runon Venäjä, toim. Toivo Flink, Petrozavodsk 1989 Karjala ISBN 5-7545-0041-6 * Yhdeksän sarjaa lyriikkaa, toim. Aarne Salminen, Viljo Tervonen, Helsinki: Weilin + Göös 1969, useita painoksia (6. p. 1974) ; Runot * Balladi väreistä (Баллада о красках), suom. Nikolai Laine, antologiassa: Uuden runon Venäjä * Henkivakuutus, suom. Taisto Summanen, antologiassa: Uuden runon Venäjä * Historia, suom. Markku Lahtela, antologiassa: Idän ja lännen runot (Raakakäännös Zoja Kunttu.) * Joet laskevat valtamereen (Реки идут к океану), suom. Markku Lahtela, antologioissa: Idän ja lännen runot ja Yhdeksän sarjaa lyriikkaa (Raakakäännös Zoja Kunttu) * Jumalattaret (Богини, Bogini), suom. Markku Lahtela, antologiassa: Idän ja lännen runot (Raakakäännös Zoja Kunttu) * Kello – tunnit – hetki, suom. Markku Lahtela, antologiassa: Idän ja lännen runot (Raakakäännös Zoja Kunttu) * Rekviem, suom. Nikolai Laine, kokoelmissa ** Runoelmia. Petroskoi: Karjala 1982. Sisältää suomennoksen Robert Rozhdestvenski: Rekviem ** Me kommunistit: runoja ja runoelmia, Petroskoi: Karjalan ASNTn valtion kustannusliike 1962 S. 139–164 suomennos: Requiem / Robert Rozhdestvenski * Ruuvit, suom. Markku Lahtela, antologiassa: Idän ja lännen runot ja Yhdeksän sarjaa lyriikkaa (Raakakäännös Zoja Kunttu) * Te voitte tehdä, suom. Markku Lahtela, antologiassa: Idän ja lännen runot (Raakakäännös Zoja Kunttu) ==Lähteet== ==Aiheesta muualla== Luokka:Neuvostoliittolaiset runoilijat Luokka:Venäläiset runoilijat Luokka:Vuonna 1932 syntyneet Luokka:Vuonna 1994 kuolleet